《九日饮冰玉堂和韵十首 其九》
明代·苏葵

天外蓐收将税驾，阶前蟋蟀欲依人。蝉楼老叶霜华重，雁抹残霞物候新。

蜡屐乍穿怜屐齿，酒钱无办怪钱神。西风似解知人意，不送元规陌上尘。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。